Diari Oficial de la Generalitat Valenciana


Sumari del DOGV 1986, del 17-03-1993 (1993/827423)

RESOLUCIÓ de 23 de febrer de 1993, de la Conselleria d'Obres Públiques, Urbanisme i Transports, per la qual fa pública l'aprovació definitiva de les modificacions A, B, C, D, E, F, G, H, I, J. i L de les normes subsidiàries de planejament del municipi de Finestrat, i la suspensió de l'aprovació definitiva determinades modificacions.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1986

Data del DOGV
:   17-03-1993

Secció del DOGV
:   ALTRES DISPOSICIONS

Número del document
:   1993/827423


Data del document
:   23-02-1993

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 23 de febrer de 1993, de la Conselleria d'Obres Públiques, Urbanisme i Transports, per la qual fa pública l'aprovació definitiva de les modificacions A, B, C, D, E, F, G, H, I, J i L de les normes subsidiàries de planejament del municipi de Finestrat, i la suspensió de l'aprovació definitiva de determinades modificacions.  
La Comissió Territorial d'Urbanisme, en sessió de 22 de juny de 1992, va acordar: aprovar definitivament les modificacions A, B, C, D, E, F, G, H, I, J i L de les normes subsidiàries de planejament del municipi de Finestrat, i suspendre l'aprovació definitiva de determinades modificacions.  
La Comissió Territorial d'Urbanisme, en la sessió del 22 de juny de 1992, a la vista de l?expedient de referència i basant-se en aquests:  
Antecedents de fet  
1r) La Comissió Territorial d'Urbanisme, en la sessió de 6 de febrer de 1992, va acordar deixar l?expedient sobre la taula i requerir l'ajuntament perquè n'esmenàs algunes deficiències.  
2n) L'expedient es tramita per a esmenar algunes deficiències entre documents del cartogràfic que va servir com a base per a la redacció de les normes subsidiàries, cosa que origina inconvenients de gestió. Les modificacions consisteixen en: redefinició d'ordenances, modificació de tipus d'ordenació, rectificació d'alineacions, eliminació de claus i reajustament de límits entre els sòls urbà i urbanitzable, com també l'adaptació d'aquests sòls urbanitzables a la topografia. Hi ha un total de quinze modificacions puntuals assenyalades amb les lletres de la A a la Ñ.  
Consideracions tècnico-jurídiques  
I) La tramitació és correcta, de conformitat amb l'article 41, per remissió del 70.3 de la Llei del Sòl i dels concurrents del Reglament de Planejament; la documentació és completa de conformitat amb l'article 71.5 de la Llei del Sòl i 97 del Reglament de Planejament, i el contingut es considera tècnicament admissible pel que fa a aquestes modificacions:  
- Modificació A: nova redacció de l'article 76 de les normes urbanístiques. Tipus d'ordenació.  
- Modificació B: illa delimitada pels carrers Reyes, Figueretes i Barranquet.  
- Modificació C: especificacions per a la zona residencial Casco, article 115, referida a volades sobre alineacions interiors i a la possibilitat d'aparcament a la parcel·la.  
- Modificació D: alineacions als carrers Reyes i Fonteta, i als límits entre el sòl urbà i el sòl urbanitzable.  
- Modificació E: addició a l'article 50, tipus de vies, de les amplàries mínimes.  
- Modificació F: addició a l'article 51, règim de les vies, de les condicions de tancament.  
- Modificació G: addició a l'article 60, condicions generals de l'edificació, en els equipaments.  
- Modificació H: nova redacció de la normativa per a la regulació de l?ús industrial.  
- Modificació I: modificació de l'execució de terrasses per a l'adaptació topogràfica del sòl.  
- Modificació J: modificació de la classificació dels usos permesos de soterrani.  
- Modificació L: aclariment de la definició i de les condicions de l'edificació i llicència dels elements tècnics de les instal·lacions.  
II) Respecte de la modificació K, relativa a un aclariment de la definició de planta baixa i planta soterrani, es dedueix que, amb la redacció donada, en un terreny amb pendent suficient podria obtenir-se un efecte no desitjat, per la qual cosa caldrà preveure alguna mesura que tendesca a no possibilitat l'aparició de més de tres plantes, dos més soterrani, en qualsevol punt del terreny.  
III) Quant a la modificació M, relativa l?eliminació de la longitud màxima de façana en el grau Al de la zona industrial, no es considera que hi haja una justificació suficient de l?existència de naus fora d'ordenació en el seu àmbit d'aplicació, atés que en l'altre grau sí que s'imposa una longitud màxima.  
IV) Respecte de la modificació N, en allò relatiu a la modificació i a l'aclariment de les condicions d'edificació en la zona residencial de platja, no s'aporta cap informe de la Direcció General de Costes del Ministeri d'Obres Públiques i Transports, ni resulta justificada l?eliminació de paràmetres que limiten l?ocupació de les volades respecte de la totalitat de la façana.  
V) Quan a la modificació Ñ, relativa a l'aclariment de l?edificabilitat dels usos no residencials en àrees de desenvolupament turístic, no estan prou justificats els motius ni el contingut d'aquesta.  
VI) La Comissió territorial d'Urbanisme és competent per a l'adopció d'aquest acorda en virtut del que disposen els articles 35.1.d) de la Llei del Sòl i 15.10 del Reglament dels òrgans Urbanístics de la Generalitat Valenciana, aprovat pel Decret 137/1990, de 30 de juliol, del consell de la Generalitat Valenciana.  
Vistos els preceptes esmentats i la resta de disposicions aplicables, va acordar: aprovar definitivament les modificacions A, B, C, D, E, F, G, H, I, J i L de les normes subsidiàries de planejament del municipi de Finestrat i suspendre l'aprovació definitiva d'aquestes modificacions:  
Modificació K: fins que normativament es prenguen les mesures oportunes que tendesquen a no possibilitar l'aparició de més de tres plantes (dues més soterrani) en qualsevol punt del terreny i dins del que estableixen les normes subsidiàries i complementàries dels municipis de la província d'Alacant.  
Modificació M: fins que s'establesca un límit a la longitud màxima de façana en el grau Al de la zona industrial, igual que hi ha al grau A2.  
Modificació N: fins que es trameta un informe de la Direcció General de Costes del Ministeri d'Obres Públiques i Transports i s'establesquen paràmetres que limiten l?ocupació de les volades en les façanes.  
Modificació N: fins que es justifique amb més motius el contingut de la modificació.  
Cosa que es fa pública, d'acord amb el que preveuen els articles 124 del text refós de la Llei sobre el Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny, i el 134 del Reglament de Planejament. Val a dir que contra els anteriors acords, que no exhaureixen la via administrativa, es pot interposar un recurs d'alçada davant el Conseller d'Obres Públiques, Urbanisme i Transports, en el termini de quinze dies, segons disposen els articles del 122 a 125 de la Llei de Procediment Administratiu i el 23.1 del Decret 137/1990, de 30 de juliol, del Consell de la Generalitat Valenciana.  
El President de la Comissió Territorial d'Urbanisme: Gerardo-Roger Fernández Fernández.